Ein gwasanaethau - Posib\nGwasanaethau Prawf Ddarllen\nRydych chi fan hyn: Home / Ein gwasanaethau\nYr hyn a wnawn in chi\nChi yw ein blaenoriaeth\nByddwch yn cael gwasanaeth trawsgrifio sy’n ddiogel, yn gydgyfrinachol, yn effeithlon a seiliedig ar y safonau ansawdd uchaf.\nByddwch yn elwa ar ein blynyddoedd o brofiad wrth inni gynhyrchu trawsgrifiadau awdio ar gyfer y gwasanaethau diogeledd a llysoedd Cymru a Lloegr. Rydym wedi ennill enw da dros ben ledled Cymru a Lloegr am ein hansawdd uchel, cyflymder a phwyll.\nChi piau’r dewis\nTrwy arbenigo mewn cynhyrchu trawsgrifiadau air am air o recordiadau sain a DVD, Cymraeg yn ogystal â Saesneg, rhown dau ddewis i chi:\nByddwch chi’n anfon eich ffeiliau sain neu DVD atom ac yn cael y trawsgrifiad ohonynt yn ôl trwy e-bost.\nAr y safle\nByddwn ni’n dod atoch chi ac yn recordio eich achlysur gyda’n hoffer recordio amlsianel o ansawdd tystiolaethol, sy’n cydymffurfio â Deddf yr Heddlu a Thystiolaeth Droseddol. Mae hyn yn golygu bod y recordiad a’r trawsgrifiad yn dderbyniol i’w defnyddio mewn achos cyfreithiol.\n© Copyright - Posib Limited, 2017\nPosib Limited, Registered in Wales and England, No. 6843376\nRegistered Office: Y Gilfach, Ffordd y Pentre, Nercwys, Flintshire, CH7 4EL\nMae ein gwefan yn defnyddio cwcis. Darllenwch ein polisi preifatrwydd i gael rhagor o fanylion. Ystyriwn eich bod yn cytuno â’n defnydd o gwcis os byddwch yn dal i ddefnyddio ein safle.Rwy’n hapus ynghylch cwcisTell me more


Arweinydd y Blaid yn Annog Cynghorwyr Llafur i Wrthwynebu Torri Gwasanaethau i Dalu Costau Cyfreithiol\nHafan Newyddion Arweinydd y Blaid yn Annog Cynghorwyr Llafur i Wrthwynebu Torri Gwasanaethau i Dalu Costau Cyfreithiol\nMae Plaid Cymru wedi croesawu gwrthwynebiad gan gynghorwyr Llafur i’r bwriad i dalu am fwy byth o ffioedd cyfreithwyr mewn ymgais i wrthdroi penderfyniad llys.\nOnd mae’r Cynghorydd Colin Mann, arweinydd grŵp Plaid Cymru, yn dweud y dylai’r 10 cynghorydd Llafur a arwyddodd lythyr i arweinydd y cyngor, Dave Poole, fod wedi dweud eu dweud yn gynharach.\nMae’r Cabinet Llafur yn dal at eu bwriad i gau Canolfan Hamdden Pontllanfraith a thorri’n llym wasanaethau’r rheng flaen er mwyn talu mwy o gyfreithwyr.\nDywedodd y cynghorydd Colin Mann: “Rydw i wedi ‘mhlesio bod o leiaf 10 cynghorydd Llafur wedi gweld y goleuni a chydnabod bod y penderfyniad i dalu cyfreithwyr mewn ymgais i gau canolfan Hamdden Pontllanfraith yn un gwael.\n“Ni ddylai arweinydd y cyngor Dave Poole ddefnyddio cyllid cyhoeddus i dalu cyfreithwyr i geisio gwyrdroi penderfyniad llys. A’r hyn sydd hyd yn oed yn waeth yw ei fod yn barod i dorri gwasanaethau cyhoeddus i dalu ffioedd cyfreithwyr, arian a allai dalu costau’r ganolfan hamdden yn aros ar agor.\n“Mae’r cynghorydd Poole yn profi, unwaith eto, faint mae e allan o gysylltiad â barn y cyhoedd. Gobeithiaf y gwnaiff mwy o gynghorwyr Llafur archwilio’u cydwybod gan ymuno â’r gwrthwynebiad i wastraffu mwy o arian i dalu cyfreithwyr. Nag yw e wedi dysgu gwers am gostau cyfreithiol o’r miliynau o £ a wariwyd ar sgandal cyflogau’r uwch swyddogion?\n“Mae penderfyniadau gwael gan y Cabinet Llafur yn eu gwneud mwy mwy yn gyff gwawd gan y cyhoedd. Mae hwn yn rheswm arall pam rydw i wedi gofyn i’r Gweinidog Llywodraeth Leol i osod CBS Caerffili i mewn i fesurau arbennig.”


Gwyl Llenyddiaeth Trosedd Cymru yn dod i Aberystwyth – BroAber360\nGwyl Llenyddiaeth Trosedd Cymru yn dod i Aberystwyth\nCynhelir Gwyl CRIME CYMRU yn Aberystwyth yn Ebrill 2022 gyda cefnogaeth Cyngor Tref Aberystwyth\nGyda chefnogaeth Cyngor Tref Aberystwyth a nifer o fusnesau yn y dref, cynhelir GWYL CRIME CYMRU cyntaf yn Aberystwyth ar benwythnos gŵyl banc rhwng Ebrill 30ain 2022 – Mai 2ail, 2022.\nMae Crime Cymru yn gasgliad o awduron llenyddiaeth trosedd, sy’n cynnwys ffuglen a llyfrau ffeithiol, ac wrth gwrs, a pherthynas gyda Chymru.\nMae gan Crime Cymru dri phrif amcan:-\n– Cefnogi awduron trosedd sydd â pherthynas go-iawn a phresennol â Chymru;\n– Helpu meithrin awduron talentog newydd;\n– Hyrwyddo Cymru a’i diwylliant, gyda’r pwyslais ar lyfrau trosedd, yn fyd-eang.\nSut dechreuodd Crime Cymru?\nDechreuodd Crime Cymru pan gyfarfu tri awdur llenyddiaeth drosedd – Alis Hawkins, Rosie Claverton a Matt Johnson – yng Ngŵyl Lyfrau Caerdydd 2016. Dechreuwyd mudiad i hyrwyddo ffuglen troseddau Cymru. Dros y misoedd dilynol, llwyddwyd i berswadio awduron eraill i ymuno, dechrau siarad â threfnwyr gŵyl a gweithio allan yr hyn yr oeddem am ei wneud.\nBeth mae Crime Cymru wedi bod yn wneud?\nAm dair blynedd gyntaf ei fodolaeth, canolbwyntiodd Crime Cymru i ddarparu cefnogaeth i’r gymuned o awduron troseddau mewn sawl ffordd, ar-lein ac yn y byd go iawn. Yna, ym mis Ebrill 2020, penderfynodd yr aelodaeth fentro i ddechrau’r gwaith o feithrin awduron newydd a hyrwyddo Cymru a’i diwylliant, gyda’r pwyslais ar lyfrau trosedd, yn fyd-eang.\nBeth sydd wedi ei gynllunio?\nFelly, yn 2021 bydd Crime Cymru yn lansio ei gystadleuaeth nofel drosedd gyntaf ei hun.\nHefyd yn 2021, byddant yn cynnal Gŵyl Ddigidol Ar-lein am ddim.\nYn 2022 bydd yn cynnal ei gŵyl ffuglen trosedd genedlaethol gyntaf – Gŵyl CRIME CYMRU 2022 a hynny yn Aberystwyth.\nMae Crime Cymru yn awyddus i esbonio fod y berthynas gydag Aberystwyth yn ehangach na dim ond yr Ŵyl. Cwmni o Aberystwyth, Gwe Cambrian Web sydd yn dylunio eu gwefan, ac mae ganddynt gystadleuaeth dylunio logo gydag Ysgol Penweddig ac Ysgol Penglais. Bydd yr enillydd yn cael ei gyhoeddi ar Zoom ar y 4ydd o Dachwedd.\nBeth am weddill Prydain?\nEr bod mwy na dwsin o wyliau ffuglen trosedd yn Lloegr, pump yn yr Alban ac un yng Ngogledd Iwerddon, hyd yma, does dim gŵyl ffuglen trosedd yng Nghymru ac mae Crime Cymru yn benderfynol yr Ŵyl yma yn llwyddiannus iawn.\nAm fwy o wybodaeth – ewch i’w gwefan.


Gwrthwynebu toriadau i ganolfannau iaith yng Ngwynedd | Cymdeithas yr Iaith Gymraeg\nGwrthwynebu toriadau i ganolfannau iaith yng Ngwynedd\nCyhoeddwyd gan Anhysbys ar Mer, Rhag 5th am 3:03 yp\nMae Cymdeithas yr Iaith wedi ysgrifennu at gynghorwyr Gwynedd yn rhybuddio bod toriadau arfaethedig i ganolfannau iaith yn y sir yn fygythiad i hyfywedd y Gymraeg yn lleol ac yn genedlaethol.\nMae’r canolfannau yn trochi plant sy’n dod o tu allan i'r sir yn y Gymraeg fel eu bod yn medru astudio drwy’r Gymraeg yn yr ysgolion. Mae’r cyngor yn cynnig toriadau o £96,000 i gyllideb y canolfannau o fis Medi 2019.\nMewn llythyr at gynghorwyr, dywed Toni Schiavone o Gymdeithas yr Iaith:\n“Canolfannau Iaith Gwynedd yw'r un llwyddiant yng Nghymru sydd wedi bod o ran cymhathu plant mewnfudwyr - gan gadw ysgolion yn Gymraeg a rhoi chwarae teg a mynediad llawn at fywyd y cymunedau i'r mewnfudwyr. Mae’r canolfannau hyn yn gwbl ganolog i strategaeth iaith genedlaethol y Llywodraeth ynghyd â strategaeth iaith y Cyngor. Mae’n fodel sydd wedi’i chydnabod gan Lywodraeth Cymru fel arfer arbennig ac yn wasanaeth sy’n greiddiol i sicrhau llwyddiant Polisi Iaith y Sir.\n“Mae’r canolfannau hyn yn gwneud cyfraniad hollbwysig i greu siaradwyr Cymraeg hyderus tuag at y nod cenedlaethol o gyrraedd miliwn o siaradwyr. Mae'r Gymdeithas wedi bod mewn cyswllt gydag awdurdodau lleol yn Sir Gâr a Cheredigion ac maent am geisio cyrraedd safon Gwynedd o ran mynediad i blant mewnfudwyr at y Canolfannau am ddigon o amser fel y gellir eu cymhathu yn ysgolion eu cymunedau. Ond nawr dyma Wynedd yn tanseilio ei chanolfannau ei hun.\n“Mae lleihau darpariaeth yn y canolfannau hollbwysig hyn yn annilysu'n ymarferol polisi iaith ysgolion Gwynedd a’r Siarter Ysgolion. Os na ellir Cymreigio'r mewnfudwyr cyn eu derbyn at yr ysgolion cymunedol, ac yn gosod baich ychwanegol annheg ac anghynaliadwy ar athrawon. Byddai'r toriadau arfaethedig yn peryglu iaith ysgolion a chymunedau Gwynedd am arbedion honedig o £96,000 - sef £1800 yr wythnos, neu 1.4 ceiniog y pen i bobl Gwynedd. Ydych chi wir am ganiatáu effaith andwyol ar effeithiolrwydd gwasanaeth y Sir am arbedion fel hyn? Mae llwyddiant polisi iaith ysgolion y sir, a chymhathu mewnfudwyr i'n cymunedau Cymraeg yn dibynnu ar hyn.”


Cyfarfod pwysig o Fforwm Landlordiaid Sir y Fflint cyn newidiadau mawr i’r gyfraith yng Nghymru\nMae Cyngor Sir y Fflint, mewn partneriaeth â’r Gymdeithas Landlordiaid Preswyl Genedlaethol (NRLA), yn cynnal Fforwm Arbennig i Landlordiaid ddydd Iau 16 Mehefin 2022 rhwng 6pm a 7.30pm.\nFe fydd y Fforwm yn canolbwyntio ar newidiadau a fydd yn dod yn gyfraith o 15 Gorffennaf 2022 o ganlyniad i gyflwyno Deddf Rhentu Cartrefi (Cymru) 2016. Fe fydd y newidiadau hyn yn effeithio ar bob landlord yng Nghymru ac mae’n hanfodol bod pob landlord yn ymwybodol o’r camau mae angen iddynt eu cymryd. Dyma weminar na ddylech chi ei cholli!\nRydym wrth ein bodd y bydd pensaer Deddf Rhentu Cartrefi (Cymru) 2016, Simon White, Pennaeth Strategaeth Tai, Llywodraeth Cymru, yn cyflwyno trosolwg o’r Ddeddf a’r newidiadau sylweddol y bydd y Ddeddf yn eu cyflwyno.\nFel bonws ychwanegol, bydd Simon hefyd ar gael i ateb unrhyw gwestiynau.\n• Croeso – Sandra Towers, Cynrychiolydd NRLA Gogledd Cymru a Martin Cooil, Rheolwr Gwasanaeth Tai ac Atal, Cyngor Sir y Fflint\n• Diweddariadau Sector Rhentu Preifat Cyngor Sir y Fflint – Martin Cooil a Marian Davies, Tîm Iechyd yr Amgylchedd\n• Araith Gyweirnod: Deddf Rhentu Cartrefi (Cymru) 2016, Simon White, Pennaeth Strategaeth Tai, Llywodraeth Cymru\n• Cwestiynau i’r panel\nMae’r digwyddiad hwn yn rhad ac am ddim i bawb – aelodau a rhai nad ydynt yn aelodau. I gofrestru, dilynwch y cyfarwyddiadau naill ai i gofrestru i’ch cyfrif aelodaeth NRLA neu i greu cyfrif rhad ac am ddim i westeion er mwyn cofrestru a mynychu’r cyfarfod yn unol â’r ddolen isod:\nMae angen i unrhyw un sy’n dymuno mynychu gofrestru erbyn 5.30pm ar 16 Mehefin 2022. Mae hyn er mwyn sicrhau bod modd i NRLA anfon e-bost at bobl sy'n mynychu gyda dolen i’r fforwm.\nCaiff eich dolen i fynychu a’ch cadarnhad cofrestru eu hanfon atoch dros e-bost ond gallwch hefyd gael mynediad i’ch dolen ymuno yn eich Dangosfwrdd Hyfforddiant a Digwyddiadau yn eich cyfrif aelodaeth neu westai, ar ôl i chi gofrestru.\nFe fydd y ddolen yn ymddangos 30 munud cyn amser dechrau’r cyfarfod.\nAr ôl i chi fynychu’r cyfarfod, bydd DPP (Datblygiad Proffesiynol Parhaus) yn cael ei ychwanegu’n awtomatig at eich cyfrif lle bo’n berthnasol.\nOs byddwch chi’n cael unrhyw broblemau wrth gofrestru, cysylltwch â Sandra Towers dros e-bost, sandra.towers@nrla.org.uk, neu cysylltwch â thîm gweinyddol NRLA ar 0300 131 6400.\nOs hoffech ragor o wybodaeth am y fforwm Landlordiaid neu er mwyn anfon unrhyw gwestiynau am unrhyw bwnc perthnasol, anfonwch e-bost at: Landlord.Support@flintshire.gov.uk.


Dechrau arni yn y Bar - Cyflwyniad i’r Gwasanaeth Gwin (Tymor 3) | Gower College Swansea\nDechrau arni yn y Bar - Cyflwyniad i’r Gwasanaeth Gwin (Tymor 3)\nBydd y cwrs hwn yn rhoi cyflwyniad i chi weithio yn y diwydiant gwasanaeth bwyd/bwytai. Byddwch yn cwblhau dwy uned fel rhan o’r cwrs hwn:\nEgwyddorion Paratoi a Gweini Gwinoedd (gwybod sut i baratoi mannau gwasanaeth, offer a stoc ar gyfer y gwasanaeth gwin / gwybod sut i hyrwyddo a gweini gwin i ateb anghenion perthnasol deddfwriaeth a chwsmeriaid / gwybod sut i gyflwyno a gweini gwin i ateb anghenion perthnasol deddfwriaeth a chwsmeriaid).\nEgwyddorion Gwasanaeth Cwsmeriaid mewn Lletygarwch, Hamdden, Teithio a Thwristiaeth (deall y pwysigrwydd i’r sefydliad o ran darparu gwasanaeth ardderchog i gwsmeriaid yn y diwydiannau lletygarwch, hamdden, teithio a thwristiaeth / deall rôl yr unigolyn o ran darparu gwasanaeth cwsmeriaid yn y diwydiannau lletygarwch, hamdden, teithio a thwristiaeth / deall pwysigrwydd anghenion a disgwyliadau cwsmeriaid yn y diwydiannau lletygarwch, hamdden, teithio a thwristiaeth).\nYchwanegwyd Awst 2018\nRhaid bod gennych ddiddordeb brwd i weithio yn y diwydiant bwytai. Efallai eich bod yn gweithio yn y diwydiant ac yn teimlo bod angen i chi wella’ch sgiliau.\nBydd rhaid i chi ddod i gyfweliad anffurfiol/sesiwn arweiniad, cyn cofrestru.\nAddysgir ac asesir y cwrs ar Gampws Tycoch ym mwyty hyfforddi’r Vanilla Pod. Bydd dulliau asesu’n cynnwys arsylwadau ymarferol, chwarae rôl, trafodaethau, profion byr a gwersi theori.\nDrwy gydol y cwrs byddwch yn cwblhau portffolio o dystiolaeth, a gaiff ei gyflwyno i’r gwirwyr allanol i’w safoni.\nGallech symud ymlaen i gwrs amser llawn neu gallech ddewis cwblhau cwrs byr arall, fel dilyniant naturiol.\nEr mwyn cynnal ymddangosiad proffesiynol, bydd yn ofynnol i chi wisgo sgert/trwser du, ynghyd â blows/crys trwsiadus. Bydd yn ofynnol i chi wisgo esgidiau du, caeedig hefyd. Rhaid gwisgo gwallt hir i fyny. Ni chaniateir gemwaith gweladwy na thyllau corff. Dim farnais ewinedd/ewinedd gel.\nNi chaniateir llawer o golur.


Cartref a Chynefin\nCanolfannau Celfyddydau Prifysgolion Cymru yn dod at ei gilydd i ymgymryd â phrosiect creadigol yn y gymuned\nMae canolfannau celfyddydau tair Prifysgol yng Nghymru - Chanolfan Gelfyddydau Taliesin (Prifysgol Abertawe), Canolfan y Celfyddydau Aberystwyth (Prifysgol Aberystwyth) a Celfyddydau Pontio (Prifysgol Bangor) - yn cyd-weithio am y tro cyntaf ar brosiect gwbwl unigryw.\nNoddir y prosiect, “Cartref a Chynefin”, sy’n werth £175,000, gan Gyngor Cyllido Addysg Uwch Cymru (HEFCW), gyda’r bwriad o weithio gyda myfyrwyr, gweithwyr creadigol llawrydd, academyddion a grwpiau cymunedol ledled Cymru.\nYn cael ei gynnal yn ystod y flwyddyn academaidd nesaf, 2021-22, arweinir y prosiect gan brif artist a chynhyrchydd, yn cydweithio gyda myfyrwyr, academyddion ac artistiaid llawrydd ar draws y tri lleoliad. Bydd y prosiect, a ysbrydolwyd gan Ddeddf Lles Cenedlaethau’r Dyfodol (2015) yn archwilio teimladau personol a chyfunol mewn cysylltiad â chartref ac ardal – o’r lleol i’r rhyngwladol.\nBydd y prosiect hefyd yn gofyn cwestiynau ynglyn â’r Cymru y dymuna’r cyfrangowyr ei gweld yn y dyfodol, ar ôl Covid ac ar ôl Brexit. Bydd y prosiect yn gwbl gynhwysol, yn aml-ieithog ac yn ceisio cyrraedd gymaint o bobl ag sy’n bosibl. ‘Nawr, mwy nag erioed, mae angen cefnogaeth ar ein cymunedau i ddod at ei gilydd wrth iddynt wynebu heriau’r dyfodol sy’n cynnwys cynnydd mewn diweithdra ymysg bobl ifanc, yn ogystal ag unigrwydd ac arwahanrwydd y sawl sydd wedi bod yn hunan-ynysu yn sgil Covid. Anela’r prosiect hwn at ddod â phobl at ei gilydd, i rannu profiadau ac i ddathlu’r gwahaniaethau rhyngddynt wrth edrych I’r dyfodol.\nDywedodd Simon Coates, Pennaeth Gwasanaethau Diwylliannol Canolfan Gelfyddydau Taliesin:\n“Mae’r ffaith y bydd y prosiect hwn yn cael ei ddyfeisio gan y cymunedau a’r sawl sy’n cymryd rhan yn arbennig ynddi’i hun ac mae’n symboleiddio natur yr hyn yr ydym yn dymuno cyflawni gyda’n gilydd. Gobeithiaf y bydd y prosiect a’r partneriaeth hwn yn paratoi’r ffordd ar gyfer rhagor o waith cyffelyb yn y dyfodol.”\nDywedodd Dafydd Rhys, Cyfarwyddwr Canolfan y Celfyddydau Aberystwyth:\n“’Mae’n brosiect cynhyrfus ac uchelgeisiol wrth i ni gyd-weithio gyda chymundau o Ganolbarth Cymru, Aberatawe a’r cyffinau, ac ardal Bangor. Ein gobaith yw y bydd y gwaith yn gwneud gwahaniaeth, ac hynny yn y gymuned leol ac i fywyd myfyrwyr y dair Brifysgol, sydd yn greiddiol I gyfrifoldebau Prifysgolion y tu allan i’r campws.”\nDywedodd Osian Gwynn, Cyfarwyddwr Pontio:\n“Mae’r partneriaeth hwn yn un hynod bwysig a chredaf mai dyma’r tro cyntaf i’r tri partner ddod at ei gilydd i weithio ar brosiect creadigol. Bydd cydweithredu a chydweithio yn allweddol yn y proses o greu newid go iawn ac mae’r prosiect hwn yn ymgorffori’r ethos hwnnw.”


Academi Sawyl | LLANSAWEL\nAcademi Sawyl, mean llun o oddeutu 1935. Mae wedi’i huwchraddio a’i phaentio ers hynny.\nMae Academi Sawyl yn sefyll ar ffordd y bryn rhwng yr Angel Inn a Chapel Shiloh. Mae carreg wedi’i hysgythru ar yr wyneb yn dweud “Sawyl Academy, 1884, J E.”\n“J E” yw Jonah Evans. Daeth i Lansawel ym 1866 fel pregethwr a bu’n gwasanaethu am lawer o flynyddoedd fel llywodraethwr ysgol. Ym 1875 penderfynodd nad oedd yr ysgol o fudd i’r disgyblion mwyaf abl a chafodd y syniad o ddechrau ysgol ramadeg, i baratoi’r myfyrwyr gorau ar gyfer y weinidogaeth. Roedd yr ysgol wedi dechrau yn festri’r eglwys, adeilad cerrig bach ar wahân ger y giât, sy’n dal i sefyll heddiw ond mae’n adfeiliedig gyda neb yn gofalu amdano. Erbyn 1869, roedd yr ysgol wedi symud i Neuadd y Dref (yr Hen Lys heddiw) yng nghanol y pentref. Ym mis Mai 1875, heb fod yn hir cyn adeiladu’r adeilad ysgol presennol, agorodd Jonah Evans ei ysgol\nFestri Eglwys Sant Sawyl, fel y mae heddiw.\nramadeg yn festri’r eglwys – roedd ei fyfyrwyr yn ychydig mewn nifer ac yn fwy addas ar gyfer y lle – ac roedd enw da gan yr ysgol ramadeg. Wrth gwrs roedd yr eglwys yn Anglicanaidd ac roedd Jonah Evans yn bregethwr anghydffurfiol pwerus. Rhaid ei fod wedi profi gwrthdaro â’i “landlord” y ficer sawl tro, ond y stori yw mai gwahaniaethau gwleidyddol, nid rhai crefyddol, a’i wnaeth yn amhosib i’r ysgol aros yn y festri. Roedd y ficer ar y pryd yn geidwadol iawn ac roedd Jonah Evans yn rhyddfrydwr cryf. Pan enillodd yr ymgeisydd Rhyddfrydol yn y ward, canodd un o gefnogwyr Jonah Evans gloch yr eglwys, gan wylltio’r ficer a dod â thenantiaeth yr ysgol ramadeg i ben.\nRoedd Jonah Evans eisoes wedi codi’r arian i dalu gweddill dyled Capel Shiloh ar ôl iddo gael ei gwblhau ym 1870. (Er ei fod yn cael ei gysylltu’n agos â’r capel – ac yn pregethu yno’n aml – nid oedd erioed yn weinidog arno. Y Parch Evan Jones o Grugybar oedd hwnnw, a phan fu ymddeol ym 1877, fe’i olynwyd gan Mr D B Richards o Lansawel.) Dywedwyd bod Jonah Evans yn ddyn hawddgar a chyfeillgar, er ei fod yn edrych yn llym yn ei lun. Aeth ati i gael yr arian i adeiladu Academi Sawyl, a gwblhawyd ym 1886. Mae ar draws y ffordd o’r capel, a dyna oedd ei gartref hefyd. Parhaodd i gynhyrchu myfyrwyr ardderchog am ddeng mlynedd arall tan ei farwolaeth sydyn ym 1896, wrth gerdded i angladd ei frawd yng nghyfraith. 55 oed yn unig ydoedd. Erbyn hyn, yn dilyn Deddf Addysg 1870, addysg y wladwriaeth oedd y norm a daeth Academi Sawyl yn dŷ preifat.\nRoedd merch Jonah Evans, Mrs Elizabeth Morgan, yn byw yno am sawl blwyddyn. Yn ystod ei blynyddoedd olaf, daeth ei nith, Dorothy Evans, merch mab Jonah, Tom Eli Evans, i fyw gyda hi. Roedd Dorothy Evans yn bianydd medrus ac yn bersonoliaeth gynnes a bywiog. Roedd yn ffrindiau pennaf gyda’i chymydog drws nesaf, Sadie Jones a phan fu farw, aeth y tŷ i Sadie, ac mae nawr yn eiddo i fab Sadie, Alun.


Rhagfyr 2021 – Gronyn\nOn Rhagfyr 27, 2021 By gronynRho sylw\nOn Rhagfyr 19, 2021 By gronynRho sylw\nOn Rhagfyr 19, 2021 Rhagfyr 19, 2021 By gronynRho sylw\nOn Rhagfyr 13, 2021 By gronynRho sylw\nOn Rhagfyr 12, 2021 Rhagfyr 14, 2021 By gronynRho sylw\nOn Rhagfyr 5, 2021 By gronynRho sylw\nOn Rhagfyr 5, 2021 Rhagfyr 5, 2021 By gronynRho sylw\nBythefnos yn ôl, mi dorrodd boeler ein tŷ ni, ac mi fu raid dioddef am dridiau. Roedd yn oer ac yn anhwylus, ond doedd gen i ddim lle i gwyno. Roedd gen i dân nwy cynnes braf; roedd gen i ddŵr poeth; ac roedd gen i ddyddiad pendant ar gyfer ymweliad peiriannydd a fyddai gobeithio’n setlo’r broblem. A do, mi ddaeth y gŵr bonheddig hwnnw yn ôl yr addewid a thrwsio’r boeler.\nNaw diwrnod wedi’r llanast a adawyd gan storm Arwen mae oddeutu 1250 o dai yn Yr Alban dal heb drydan. Felly hefyd dros 300 o dai yng Ngogledd Lloegr. Ac mae’n bosibl na chaiff yr holl dai hyn eu cyswllt trydan yn ôl cyn dydd Mercher. O glydwch ein cartrefi ein hunain, cydymdeimlwn â’r bobl sydd heb wres na dŵr poeth na dim o’r pethau trydanol y dibynnwn gymaint arnynt. A gweddïwn na ddaw neb i niwed parhaol yn yr oerfel a’r rhwystredigaeth o deimlo iddynt gael eu gadael ar drugaredd yr elfennau.\nO gymharu â hyn, bychan iawn oedd yr anawsterau a wynebodd criw’r rhaglen deledu yng Nghastell Gwrych. Yn ôl a ddeallaf, mae’r rhaglen yn ôl ar y sgrin erbyn hyn wedi iddi gael ei gohirio am gyfnod oherwydd y difrod a achosodd y storm. ‘Yn ôl a ddeallaf’, meddwn, gan ei bod yn rhaglen ddieithr i mi. Am ryw reswm, dyw rhaglen am selebs mewn coedwig neu gastell ddim wedi mynd â’m bryd erioed.\nOnd, mae’n rhaid cyfaddef i mi ei gwylio unwaith eleni. Do, mi welais ail neu drydedd raglen cyfres bresennol I’m a Celebrity. Ac roedd un awr yn ddigon i’m gwneud yn ddiolchgar nad oes unrhyw beryg o gwbl i mi gael fy ngwahodd i fod ar y rhaglen hon. Oes, mae’n rhaid diolch weithiau am gael bod yn neb o bwys. Oherwydd pwy mewn difri fyddai’n dymuno bwyta’r pethau y gorfodwyd i’r selebs hyn eu bwyta ar y rhaglen a welais i?\nOnd os yw bod yn neb o bwys yn beth i’w groesawu yng nghyd-destun I’m a Celebrity, nid yw felly bob amser gan fod ynom awydd dwfn a sylfaenol i fod o werth. Yn naturiol ddigon, mae ynom ddyhead i fod o bwys i rywun neu rywrai. Ac yn gwbl briodol, mae pawb ohonom eisiau teimlo bod ein bywyd o ryw werth. Yn y byd go iawn, dyw bod yn neb o bwys fawr o hwyl. Mae arnom angen ffrindiau a theulu i’n caru a’n gwerthfawrogi. Nid peth i’w chwenychu ydi unigedd a diflastod y ‘neb o bwys’.\nUn o ryfeddodau’r Ffydd Gristnogol yw ei bod yn chwalu’n llwyr unrhyw beryg i ni a’n tebyg fod yn neb o bwys. Oherwydd, trwy ffydd yn Iesu Grist derbynnir y gwaelaf a’r mwyaf di-nod i deulu Duw. Trwy ffydd yn Iesu Grist, fe’n gwneir yn etifeddion y bendithion mwyaf rhyfeddol. Mae’r Efengyl yn cyhoeddi ein bod wedi’n caru gan Dduw ei hun a’n bod yn ddigon gwerthfawr yn ei olwg iddo roi ei Fab Iesu i farw trosom. Ac os ydym yn werthfawr yng ngolwg Duw dylem hefyd fod yn werthfawr i’n gilydd.\nCliciwch yma https://gronyn.wordpress.com/gronyn/ i fynd at rifyn diweddaraf Gronyn – Dydd Sul, 05 Rhagfyr 2021\nOedfa dydd Sul, 28 Tachwedd 2021 – Geraint Jones, Trefor\nOn Rhagfyr 1, 2021 By gronynRho sylw


Pobl Aberteifi 26: John B. Ferrier Y.H. (1843–1911) | Aberteifi drwy'r canrifoedd\n← Strydoedd (a phobl) Aberteifi 25: ‘slawer dydd a heddiw\nPobl Aberteifi 27: →\nPobl Aberteifi 26: John B. Ferrier Y.H. (1843–1911)\n“O Rhes Catherine, Aberteifi i Neuadd y Ddinas, Caerdydd”\nGadawodd John Ferrier, Rhes Catherine, Aberteifi yn fachgen 13 oed yn 1856. Capten llong oedd ei dad (John). Dechreuodd John (y mab) ei yrfa yng Nghaerdydd yn swyddfeydd Messrs. George Insole a’i fab. Symudodd wedyn i gwmni Burnyeat, Brown – un o’r rhai mwyaf llewyrchus yn Niwydiant Glo Cymru. Daeth yn rheolwr cyffredinol erbyn 1873, ac wedyn yn gyfarwyddwr . Yn gysylltiedig â chwmni Messrs. Watts, Watts (Cyf.) a’r United National Collieries (Cyf.) nhw oedd yn berchen pyllau glo’r Insoles-Merthyr a’r Ynysddu yng Nghwm Sirhowi. Pyllau glo oedd yn cynhyrchu miliwn a hanner o dunnelli o lo pob blwyddyn.\nRoedd J. B. Ferrier yn aelod amlwg o Siambr Fasnach Caerdydd; is-lywydd yn 1886, 1893; llywydd yn 1894 ac is-lwydd eto yn 1897. Roedd yn frwd iawn dros hybu Arddangosfa Caerdydd, 1896. Ymddangosai yn aml o flaen Pwyllgorau’r Senedd fel tyst mewn cyswllt â datblygiad y rheilffyrdd ar draws y maes glo.\nRoedd ganddo amser hefyd i wasanaeth Infirmari Caerdydd fel aelod o’r Pwyllgor Rheoli am sawl blwyddyn.\nAr un adeg roedd yn gyfarwyddwr Cwmni Glo Stêm Casnewydd-Abercarn (Cyf.) a Chwmni Stranaghan a Stephens (Cyf.) ond ymddiswyddodd o rhain oherwydd galwadau ei gwmnioedd eraill. Roedd Ferrier hefyd yn gyfarwyddwr . cwmni John Williams a’i fab (Cyf.)\nO 1896 fe oedd is-lywydd Cymdeithas y Rhyddfrydwyr ac roedd yn frwd dros Ddiwygio Tollau. Ymddeolodd yn 1910. Bu farw mewn cartref nyrsio yn Llandrinod yn 1911 a’i amlosgi yn Amlosgfa Lerwpl.\nGwybodaeth o’r Evening Express, 29 Medi 1910.